《闻移会英祠呈沈南湖》
明代·薛侃

背湖祠宇浸江湄，勋德绥灵久未宜。此日高山崇仰止，一方俎豆骏奔驰。

祀戎大政成千古，因革良猷并一时。夕照松杉烟霭里，病夫忻跃有新诗。

作者简介：（?—1545）广东揭阳人，字尚谦，号中离。薛俊弟。正德十二年进士。乞归养，师事王守仁。世宗即位，授行人，进司正。十年，上疏请定皇储，触帝所讳，斥为民。讲学自娱卒。有《研几录》、《图书质疑》、《中离集》。